J. R. R. Tolkien

**John Ronald Reuel Tolkien** (Bloemfontein, Stato Libere de Orange le 3 de januario 1892&nbsp;– Bournemouth, Hampshire, Anglaterra le 2 de septembre 1973) esseva un autor, poeta, e philologista anglese. Ille es cogniscite super toto como le autor del romances de phantasia, *[[Le Hobbit]]* e *[[Le Senior del Anellos]]*.

Tolkien nasceva in Bloemfontein, capital del Stato Libere de Orange (nunc Africa del Sud). Su familia migrava a Anglaterra post le morte de su patre, Arthur Tolkien, in 1896. Su matre moriva in 1904. A iste puncto in su vita, Francis Morgan se incarga de su cura e de su education. Jam al octo o novem annos de etate ille se interteneva inventante linguas. Ille studiava philologia anglese in le Universitate de Oxford, ubi ille se graduava in 1915 con honores.

Le annos ante le Prime Guerra Mundial, Tolkien comenciava crear linguas imaginari e le fundamentos altere de su proprie mundo phantastic le Terra Medie. Durante le guerra, ille luctava in Francia como officiero in le armea britannic. Un maladia sever le fortiava a resider in un hospital militar durante un longe periodo. Illac ille evadeva le tristessa del recuperation per expander le mythologia e crear nove historias heroic de un antiquitate fictitie.

Ille collaborava con le *New English Dictionary*. Ille occupava le cathedra de lingua anglese in le Universitate de Leeds e posteriormente in le Universitate de Oxford. Ille primarimente inseniava le anglosaxone e le anglese del vetere medievo, e attingeva un clar distinction academic malgrado su magre production de articulos e essayos scientific; ille placiava qualitate ante quantitate con bon resultatos. Su essayo *Beowulf: The Monsters and the Critics* super le qualitates particular del poema heroic anglosaxone Beowulf rapidemente deveniva classic pro le philologos del linguas germanic. Etiam su essayo "On Fairy-Stories", sur le ver importantia del literatura phantastic, recipeva grande laude ab le homines de litteras. *(Vide sub "Altere obras" in basso.)*

*Le Hobbit*, un historia in le mythologia del Terra Medie, esseva publicate in 1937 e deveniva un successo. Durante le annos subsequente, Tolkien creava un sequel que deveniva *Le Senior de Anellos*. Publicate in tres volumines in 1954-55, isto es considerate su obra maestral. Illo esseva un influentia major super fiction phantastic del decennios subsequente.

Doctor *honoris causa* per varie universitates (National de Irlanda, Oxford). Vicepresidente del *Societate Philologic*, membro del *Societate Royal de Litteratura*. In 1969, le regina Elisabeth II le donava le Cruce del Imperio Britannic.

Ille moriva le 2 de septembre 1973, 81 annos de etate.

## Libros publicate per J.R.R. Tolkien

* *[[Le Hobbit]]* - Allen & Unwin, 21 de septembre 1937 
* *[[Le Folio de Niggle]]* - Dublin Review, januario 1945 
* *[[Egidio, le Fermero de Ham]]* - Allen & Unwin, octobre 1949 
* Le Senior de Anellos I(*[[Lord of the Rings]]*) - Allen & Unwin, 29 de julio 1954 
* Le Senior de Anellos II - Allen & Unwin, 11 de novembre 1954 
* Le Senior de Anellos III - Allen & Unwin, 20 de octobre 1955 
* Le aventuras de Tom Bombadil - Allen & Unwin, 22 de novembre 1962 
* Arbore e Folio - Unwin Books, 28 de maio 1964 
* Le Ferrero de Wooton Major - Allen & Unwin, 9 de novembre 1967 
* Le Epistolas de Pappa Noël - Allen & Unwin, 2 de septembre 1967 

Libros publicate per Cristopher Tolkien (su filio, qui organisava e publicava posthumemente material scribite per J. R. R. Tolkien):

* Le Silmarillion - Allen & Unwin, 15 de septembre 1977 
* Contos Inconcluse I - Allen & Unwin, 2 de octobre 1980 
* Le Libro del Contos Perdite (parte I) - Allen & Unwin, 27 de octobre 1983 
* Le Libro del Contos Perdite (parte II) - Allen & Unwin, 16 de augusto 1984 
* Le Baladas de Beleriand (III) - Allen & Unwin, 22 de augusto 1985 
* Le Formation del Terra Medie (IV) - Allen & Unwin, 21 de augusto 1986 
* Le Cammino Perdite e altere scriptos (V) - Unwin Hyman, 27 de augusto 1987 
* Le Retorno del Umbra (VI - 1)]] - Unwin Hyman, 25 de augusto 1988 
* Le Tradition de Isengard (VII - 2)]] - Unwin Hyman, 7 de septembre 1989 
* Le Guerra del Anullo (VIII - 3)]] - Unwin Hyman, septembre 1990 
* Sauron vincite (IX - 4) - HarperCollins Publishers, 6 de januario 1992 
* Le Anullo de Morgoth (X) - HarperCollins Publishers, 23 de septembre 1993 
* Le Guerra del Joieles (XI) - HarperCollins Publishers, septembre 1994 
* Le Gente del Terra Medie (XII) - HarperCollins Publishers, septembre 1996

### Altere obras
* *Beowulf: The Monsters and the Critics.* London: Humphrey Milford, 1937.
* "On Fairy-Stories". In Essays presented to Charles Williams. Contributors: Dorothy Sayers, J. R. R. Tolkien, C. S. Lewis, A. O. Barfield, Gervase Mathew, W. H. Lewis. London: Oxford University Press, 1947.
* Informe autobiographic *Tolkien on Tolkien* 1966
* Disco LP *Poems and Songs of Middle-Earth* 1968 (Tolkien lege alcun de su proprie poemas)
* Discos LP *The Hobbit* e *The Lord of the Rings* posthume 1975 (Tolkien lege extractos de iste obras) 
* Libro de imagines *Pictures by J. R. R. Tolkien* posthume 1979 (Collection de designos de Tolkien)
* Epistolas *Letters of J. R. R. Tolkien* posthume 1981

## Vide etiam
* Quenya, lingua fictional de Tolkien

## Ligamines externe
* http://www.cyberdark.net/biografias.php3?cod=1 (in espaniol)
* http://www.elanillounico.com (in espaniol)